A sorozat bűnügyek drámai feldolgozása a tanúvallomások alapján,
egyes események és szereplők megváltoztatásával vagy összevonásával.
A háromrészes sorozatban az egyes epizódok tartalma
a teljes sorozat kontextusában nézendő és értelmezendő.
Jó estét, ez a BBC News at Six.
A telefonlehallgatási botrány miatt napok óta tartó
erős nyomás és közharag hatására
a News of the World, az ország legnagyobb újságja
bejelentette, hogy ezen a vasárnapon
jelenik meg utoljára.
A telefonfeltörés vádját vizsgáló rendőrök
azt mondták, hogy végigmennek
egy 4000 potenciális áldozatot tartalmazó listán.
A történtek végtelenül megdöbbentettek,
gyilkosságok és terroristák áldozatainak a telefonját törték fel,
ami szégyenteljes.
Letartóztattak
szerkesztőket, vezetőket és újságírókat,
akiket érintett a botrány.
Mindenki a fejünket akarta,
mert bár nagyszerű dolgokat tettünk,
és egy csomó rosszfiút lelepleztünk,
hirtelen mi lettünk a gonosztevők.
Ez morális csőd,
és maga becsődölt morálisan.
A sajtószabadság egész fogalma...
-Nos... -...csak félrevezetés,
hogy eladják vele a pletykalapokat,
és maga e mögé bújik el.
Abszolút baromság.
KÖSZÖNÖM ÉS VISZLÁT
Ez a jelenet játszódott le este Wappingben,
amikor az alkalmazottak búcsút mondtak az újságnak és a munkájuknak.
Emlékszem, hallottam, hogy a News of the World megszűnt,
és nagyon örültem a hírnek,
elégedett voltam, hogy láthattam a végét.
Még el is képzeltem
az íróasztalokat odabent,
az üres székeket és az elhagyatott asztalokat,
és arra gondoltam: „Remek.”
Azt hittem, hogy ezzel Mazher Mahmoodnak is vége,
de tévedtem.
Mazher Mahmood, a Hamis Sejkként ismert újságíró tárgyalása
megkezdődött az Old Bailey-ben.
Annyira hihetetlen volt, hogy attól vált hihetővé.
Ez nem lehet hamis.
Harminc éven át boldogan rejtegette a személyazonosságát.
A névtelensége és a titkolózása volt
az egész színjáték lényege.
A saját magát „az átverés királyának” valló férfi
minden egyes nap símaszkban érkezett a bíróságra.
Szívtelen és becstelen,
könyörtelen személyiségnek tartom.
Mazher Mahmood állt pár nagy bulvárszenzáció mögött,
KÖZPONTI BÜNTETŐBÍRÓSÁG
mint amilyen a pakisztáni krikettbunda
és Victoria Beckham elrablásának terve volt.
Maz arra a torz alapelvre épített,
hogy a pénz szó szerint nem számíthatott,
és ha a közelébe került, elvette a részét belőle.
Utálom kimondani ezt,
de nagyon-nagyon jól csinálja.
A HAMIS SEJK
THE SUN HOLNAP MEGJELENIK.
2012. FEBRUÁR
A The Sun on Sunday első alkalommal jelenik meg a jövő hétvégén.
A tavaly júliusban telefonlehallgatási botrány miatt bezárt
News of the World utódja lesz.
Rupert Murdochnak nem tetszett az ötlet,
hogy nem lesz vasárnapi újságja,
mert még mindig hitt benne, hogy ez egy nagy piac,
és így született meg a The Sun on Sunday ötlete
PAUL CONNEW HELYETTES SZERKESZTŐ
a News of the World-től való függetlenség elképzelésével.
A vasárnapi The Sun első kiadása. Mit szólsz ehhez?
A hírneve szerint Mazher igazi túlélő újságíró volt.
Sohasem vádolták meg telefonfeltöréssel,
nem is kapcsolták hozzá közvetlenül,
így kapott egy széket a vasárnapi The Sun-nál.
Szerintem a News of the World bezárásakor történt egy nagy fordulat
abban a tekintetben, ahogy az emberek gondoltak a sajtóra,
AYLIA FOX ÚJSÁGÍRÓ
és kevésbé tűrték el a cselszövéseket,
így az újságíróknak óvatosabbnak kellett lenniük.
Csak Mazher Mahmoodnak nem szóltak erről.
A The Sun-nál
próbálta ismét az átverések királyává tenni magát.
Rá akarta nyomni a pecsétjét: „Én vagyok az, visszatértem,
„lássátok és sírjatok!”
Amikor Mazher csatlakozott a The Sun stábjához, szerintem...
erős nyomást érzett, hogy minél előbb hozzon egy nagy sztorit,
mert állandó küldetéstudatban élt, hogy bizonyítania kell.
És az újságíró olyan jó, mint a legutóbbi cikke.
Az ő esetében minden sztori nagy volt,
még nagyobbat kellett írnia.
Hibázok, de tanulok belőle
Mert még fiatal vagyok
Igen, fiatal vagyok
Bocs, hogy még nem vagyok kész
Mert még fiatal vagyok
Igen, fiatal vagyok
Tulisa popsztár volt.
És televíziós személyiség,
akit ismertek az emberek,
mert zsűrizett az X-Faktorban.
Tulisa!
Jaj, ne, Tulisa!
Minden szombat este megjelent a képernyőn
főműsoridőben.
Nagyszerűnek hittem,
akárcsak a lányom, akinek az N-Dubz is tetszik, akárcsak nekem.
De a szórakoztatóipar gyilkos is lehet.
Tulisa megerősítette a vad találgatást,
hogy elhagyja az X-Faktort.
Jó reggelt, Tulisa!
Nagy bánatára Tulisa otthagyta az X-Faktort,
ami szinte biztosan sebezhetővé tette,
és ideális átverési célpont lett.
2013. MÁJUS
Megkeresett két filmproducer.
TULISA HANGJA
Engem akartak egy fontos főszerepre
egy bollywoodi / hollywoodi produkcióban.
Összesen három - három és fél milliót ajánlottak fel.
Valóra vált álomnak hittem a dolgot.
Maz bámulatos
NEIL WALLIS FELELŐS SZERKESZTŐ
oknyomozó újságíró volt.
Kiváló képességgel bírt arra, hogy...
meglásson egy helyzetet,
kidolgozza, hogyan tárhatja fel,
és elég gyorsan
kijelöljön egy útvonalat,
amin elérheti az eredményt.
A Hamis Sejk napjai véget értek,
mert az emberek tudomást szereztek róla,
olvashattak róla.
Emiatt álcát kellett váltania,
és így lett...
jól menő bollywoodi producer.
Amikor megláttam a felvételt, számomra egyértelmű volt,
hogy ez tipikus átverés.
Minden aprólékosan meg volt tervezve,
egészen addig a pontig, hogy ki hol ült,
és pontosan hová nézett a rejtett kamera.
A történet nagyon rövid vázlata annyi, hogy egy angol lányt akarunk.
Amolyan... a...
-Puccos britről van szó, vagy... -Nem.
Hogy megkapja, amit akart,
annak a vágyaira kellett építenie,
aki ott ült vele szemben.
Hihetetlenül meggyőző volt.
Elszédítette a lányt,
felajánlotta neki az egész világot, és...
a felvétel mutatja, hogy Tulisa mennyire lázba jött.
Szeretnénk egyfajta...
-Cockney akcentussal is megy. -Ez a lány
szegény családból származna.
-Igen. -Tökéletes.
És máris megvan.
Mazher Mahmood kicsit elakadt,
mert a lány nem tett semmi illegálisat, nem szedett drogot,
de Mazher kiszagolt valamit,
és megtalálta a módját, hogy csalival vagy csalással megszerezze a sztorit.
Semmi sem hozta zavarba,
és ha jó sztorit talált, lecsapott rá,
és az sem térítette el,
ha nehéznek tűnt feltárni.
Elszánt volt.
Ráhagyott pár hetet, mielőtt felhívta a lányt,
és megkérdezte, hogy ismer-e valakit, aki szerezhet neki drogot.
A lány le akarta nyűgözni, mert kellett neki az a munka.
Tulisa azt mondta, hogy felkereste egy kapcsolatát,
akit megkért, hogy tegyen úgy, mintha tudna drogot szerezni Maznek,
így ő majd talpraesettnek tűnik.
Csakhogy az illető végül valóban hozott kokaint Maznek.
És ez elég volt egy cikkhez.
WORLD EXKLUZÍV TULISA SZÉGYENLETES KOKAINÜZLETE
Tönkrement az életem.
Vége van.
Csak vissza akarom kapni az életemet.
Tönkretettek.
Ez nem történhetett volna meg, ha nem rendezik meg a helyzetet.
Megrendezték az egészet.
Ez soha nem történt volna meg, ha nem manipulálnak bele.
Megrendezték.
2013. DECEMBER
Az énekes és korábbi X-Faktor-zsűritag,
Tulisa Contostavlos
bíróság elé állt kábítószeres bűncselekmény vádjával.
Tulisa fotósok, híradósok és riporterek tömegében
tartott az egyes tárgyalóterem felé.
A vád szerint köze lehetett
egy álruhás riporter ellátáshoz kemény droggal.
Tulisa!
Rövid nyilatkozatot teszek Tulisa nevében.
Tulisa ellen súlyos bűncselekményért emeltek vádat,
amelyben ma ártatlannak vallotta magát.
Mint arról széles körben beszámoltak,
az egész ügyet nem más rendezte meg,
mint Mazher Mahmood, akit Hamis Sejk néven is emlegetnek.
Tulisa a legutóbbi az emberek hosszú sorában,
akiket a mohó újságok tárgyként kezeltek.
-Tulisa! -Tulisa, szeretlek!
Emlékszem, olvastam a Tulisa-sztorit,
és arra gondoltam, hogy pont ezt csináltuk.
STEVE GRAYSON A NEWS OF THE WORLD FOTÓSA
Semmi különbség. Mahmood pont ugyanezt tette
Emma Morgannel.
Ugyanaz a sztori.
LEBUKOTT!
A főcím azt írta:
„A bulvárfotó-lány szégyenteljes drogügylete.”
Amikor megláttam a cikket Tulisáról,
pontosan tudtam, mi történt.
Megnéztem a szerzőt, és hát persze,
Mazher Mahmood bevetette a régi trükkjeit.
ÍRTA: MAZHER MAHMOOD
Kiabálni akartam, elmondani, hogy: „Velem is ezt tette
„sok-sok évvel ezelőtt.”
A részletek kissé eltértek,
de az általa alkalmazott módszer
pontosan ugyanaz volt.
Azt vettem észre Mazher átveréseinél,
hogy bár az áldozatai nagyon-nagyon különbözőek, ő mindig
ugyanazt a módszert használta.
Az álmaikat adta el nekik,
azt kínálta, amire vágytak.
Meglengette előttük a lehető legnagyobb répát,
és tudta, hogy ők meg akarják azt szerezni,
így csalta őket csapdába.
Én is bevettem
a Hamis Sejk-baromságot,
mert felajánlott egy életre szóló lehetőséget.
Elrepültünk Lanzarotéra.
Egy igazán nagy naptárfotózásról volt szó.
Azt mondta, hogy sokkal nagyobb
fizetést kapok érte, mint bármelyik korábbi munkámért.
De megkérdezte, hogy tudnék-e szerezni neki kokaint.
Palira vett.
Annyira biztatott, hogy tényleg azt hittem,
hogy ha nemet mondok, az a munkámba kerülhet.
Megkérdezte, hogy tudnék-e szerezni neki egy kis kokaint
egy Billy nevű fickótól.
Billy megveszi a kokaint, és kifizetjük.
Mert Mazher Mahmood fizetett neki
a költségvetésből.
„Mi lenne, ha ez bekerülne az újságba? Micsoda vicc!
„Rendben van.
„Megvettük a kokaint Emmának.
„Ez egy jó ötlet.”
Megvettük a kokót, odaadtuk neki.
Billyt kifizettük, mindenki kap fizetést, és a nő tönkremegy.
A GLAMOUR-MODELL MEGDÖBBENTŐ KOKAINÜGYE
Megállította a karrieremet,
pont mielőtt igazán befutottam volna.
Ebből soha nem épültem fel.
NAPPAL DIVATTEREMTŐ, ÉJJEL DROGÁRUS
Csak sírtam, sírtam és sírtam,
és nagyon féltem, hogy mit gondol majd anyukám és apukám.
Emlékszem...
Bocsánat!
Szóval, emlékszem, felhívtam aput, hogy beszéljek vele,
és csak annyit mondott:
„Kell segítség?
„Tényleg... drogproblémád van?
„Mert rendbe hozhatunk, elviszünk elvonóra.”
Nagyon aggódott értem,
de mondtam, hogy nincs.
Erre ő: „Nekem elmondhatod az igazat.”
Emlékszem, arra gondoltam, hogy még apám is elhiszi.
És utána minden...
Minden egyre rosszabb lett.
EXKLUZÍV ÍRTA: MAZHER MAHMOOD
Végül kirúgtak
egy másik cikk miatt, és Mazzel eltávolodtunk egymástól,
de nagyon sajnáltam Emmát.
Tényleg rosszul éreztem magam.
Nagyon sajnáltam, de megtettem,
és rosszul éreztem magam.
Ha a saját apám arra gondol, hogy akár igaz is lehet,
akkor hogyan lehetnék hangosabb
a News of the World harsogásánál?
Nem lehetek olyan hangos, mint hatmillió ember véleménye,
akik ezt olvassák rólam.
Börtönbe is záratott volna, ha teheti.
Szerencsére ez Spanyolországban történt, az itteni illetékességen kívül.
Ha Londonban történt volna, talán én is bíróság elé állok.
Egy londoni bíróság közölte Tulisa Contostavlos énekesnővel,
hogy júliusban ül a vádlottak padjára kábítószer-kereskedelem miatt.
Megtudtam, hogy Tulisa Contostavlost letartóztatták.
JEREMY DEIN TULISA ÜGYVÉDJE
Követtem az eseményeket.
Az N-Dubz rajongója voltam,
és a gyerekeim még kicsik voltak,
szombat esténként lelkesen néztük együtt az X-Faktort.
És akkor egyszer csak
Tulisa menedzsere felhívta a titkáromat.
Kicsit félelmetesnek tűnt ez az egész.
Nyugtalankodtam a találkozónk miatt.
Önt csapdába csalták.
A csapdába csalás nem nyújt védelmet a büntetőjogi vádak ellen.
De egy bíró
jogosult az eljárás leállítására,
ha úgy érzi,
hogy a bűncselekményt Mahmood szervezte meg.
És egyértelműen építhetünk az esetének a tényeire,
és az egész három és fél milliós
csalira,
ami a filmben játszandó főszerephez kapcsolódott,
amivel lépre csalták.
Nem számít, mekkora a csali,
MAZHER MAHMOOD 2011-BEN
nem vehetsz rá embereket bűntettek elkövetésére.
Azonban a közvélemény megítélése szerint
a hatalmas és vonzó csali felkínálása
eredményezi a bűncselekményt.
Vállalni akartam az ügyet,
ahogy bármelyik szakmabeli.
Ez izgalmas kilátásokat kínált,
de ugyanakkor hihetetlenül aggasztó is volt,
mert Mahmood megállíthatatlannak tűnt.
Kikutattuk Mahmood régi eseteit, a Tulisa-ügy előttieket,
és azt a véleményt alakítottam ki róla,
hogy olyan újságíró,
akinek a munkamódszerei megbízhatatlanok.
A vádlottakat motivációkkal csábították tettekre
Mahmood és a társai.
Tulajdonképpen megalkották és előidézték a bűntetteket,
és később azt mondták erről, hogy közérdekből
emeltek vádakat.
Szerintem közérdek az erkölcsi vétség,
MAZHER MAHMOOD 2011-BEN
a nyilvánvaló bűntények, az álszentség, a közvélemény megtévesztése.
Mind az 500 nyomozás, amit végeztem,
szerintem mind az 500 kimeríti a közérdek kritériumait.
Amikor Maz megjelentette
azokat a hatalmas szenzációkat,
akkor tömegek vásárolták a lapokat.
Maz folyamatosan szállított.
Nagyon nagyra becsülték.
De valakinek figyelnie kellett rá,
hogy ne szálljon el, mert túlságosan erre összpontosított,
és kifejlesztett egyfajta csőlátást.
És neki csak az számított,
hogy övé legyen a következő nagy szenzáció.
2014. JÚNIUS
ELŐZETES MEGHALLGATÁS
-Tulisa! -Tulisa!
Tulisa ügyében előzetes meghallgatást tartottunk
azzal érvelve, hogy nem kellene engedélyezni az eljárást.
Azzal érveltünk, hogy Mahmood viselkedése túlzott és lelkiismeret nélküli volt,
és hazugságokkal gyűjtött bizonyítékokat,
illetve megtévesztéssel és csalással.
Az átverés igazolása az volt,
hogy állítólag információt kaptak
Tulisa Contostavlos drogárus tevékenységéről.
Kértük az információ bemutatását,
és hogy mondják meg, ki volt az, aki ezt az információt szolgáltatta.
Nem kaptunk semmit.
A Tulisa-ügy nagy részét becsomagolták feltételezett újságírói kiváltságokba.
SOUTHWARKI KIRÁLYI ÍTÉLŐSZÉK
Ez egyértelműen afféle „Dávid és Góliát”-ügy volt.
És voltak napok, amikor elsöprőnek tűnt. Igen.
Akkoriban az egyik éjjel elaludtam a székemen ülve.
Hajnali négyig vagy ötig dolgoztam, és egy órát aludtam.
Kimentem, és vettem egy új inget a tárgyalás előtt.
De nyilvánvalóan tudtuk,
hogy nehéz helyzetben leszünk a jogi érvelési meghallgatáson.
Maz nagyobb erőfeszítést tett volna,
és ezt személyes tapasztalatból tudom.
Sokkal jobban
felkészült volna egy bírósági tárgyalásra,
mint az eredeti sztorihoz.
Mert az ítélet gyakorlatilag
igazolta az újságírói tevékenységét.
Mahmood és a csapata
annyira nem volt együttműködő, amennyire csak lehetett.
Igen, kétségbeesetten próbáltuk felvenni egy nagyon fontos tanú vallomását,
Mahmood sofőrjéét, Alan Smithét.
És akadályoztak ebben.
Közvetlenül Tulisa és Mahmood
fontos találkozója után
Tulisának felajánlották, hogy a sofőr hazaviszi.
Alan Smith volt ez a sofőr.
Az autóban Tulisa a kábítószerrel érintett családtagjairól beszélt,
ezzel magyarázta, hogy miért van ellene a drogoknak.
Alan Smith egyértelműen hallotta, amit mondott.
Csak a legkeservesebb panaszaink hatására
engedtek végül, és vették fel a vallomást.
Amelyben...
Smith azt mondta, hogy Tulisa a kábítószer ellen beszélt az autóban,
amikor eljött a Metropolitan Hotelből.
Az egy hihetetlen pillanat volt.
SOUTHWARKI KIRÁLYI ÍTÉLŐSZÉK
Tehát lett egy vallomásunk,
ami Tulisát támogatta.
Őszintén hittem, hogy ez egy nyerő lap,
de 24 órán belül
Alan Smith megváltoztatta a vallomásának ezt a részét.
A bírónak azt mondták, hogy Alan Smith hibázott.
Nyilvánvalóan panaszt nyújtottunk be, a korábbinál is elszántabban,
de a bírónő álláspontja az volt:
„Ezt mondta a tanú.
„Ezeket az esküdtszék dolga lesz mérlegelni a maga idejében.”
Úgyhogy ez így maradt.
Emlékszem, azon gondolkodtam:
„Hogy fogom ezt megfordítani?
„Nem tudom, hogy fogom ezt megfordítani.”
2014. JÚLIUS
Tényleg félek.
Nagyon félek.
Ha tárgyalás miatt megy valaki a bíróságra,
akkor tízből tíz esetben szorong,
A PER ELSŐ NAPJA
feszült lesz, stresszes, traumát él át.
Ez nem kérdés.
Ez egy nehezen megnyerhető ügy volt.
A vád egyszerűen fogalmazta meg a fő érveit.
Kábítószer-kereskedelemmel vádolták.
Tulisa egyértelműen fogalmazva kimondta,
hogy hajlandó drogot szerezni.
A vád szerint drogüzletet kezdeményezett, amit végig is csinált.
Azzal érveltek, hogy Mazher Mahmood tapasztalt oknyomozó újságíró,
aki leleplezte ezt,
és közérdek volt, hogy leleplezze.
Tulisa egyértelműen börtönbüntetésre számíthatott,
úgy 18 hónaptól három évig terjedően.
És amikor eljutottunk a tárgyalásig, nem állt jól a szénánk.
Bementünk egy szobába a Királyi Ítélőszéknél,
és akkor először láttam Tulisát megtörni.
ÜGYVÉDI INTERJÚSZOBA
Sírt, nagyon-nagyon szorongott,
és alapvetően azt mondta: „A bíró ellenünk van,
„veszíteni fogunk, börtönbe megyek.
„Nem jutunk sehova, ez időpocsékolás.”
Az egész élete az összeomlás szélére került.
Emlékszem, azt gondoltam: „Egyetértek.
„Szerintem is veszíteni fogunk.”
Persze, nem mondtam ki, de nehéz volt optimizmust színlelni.
Amikor hallottam Tulisáról,
tudtam, micsoda szenvedésen
fog keresztülmenni.
JODIE KIDD MODELL ÉS MŰSORVEZETŐ
A frusztráció, az árulás, mindezek
azonnal visszajöttek,
csak most mással történt meg,
hogy ennek az embernek az áldozatává vált.
A MODELL JODIE KOKÓT ÁRUL
Amikor először megláttam a cikket,
rögtön elfogott
EXKLUZÍV! 8. ÉS 9. OLDAL
a totális pánik,
hogy milyen ostoba lehettem, mert belestem a csapdába.
Persze, volt egy pont, amikor azt a telefonhívást kezdeményeztem,
de tudom, mit tettek,
és tudom, hogyan vezettek bele abba a beszélgetésbe.
Tudom, hogyan manipulálták a dolgokat.
Tudom, hogy milyen mélységekig mentek el.
Úgy 2007 környékén már sikeres modell voltam.
Akkor voltam 26-27 éves.
És a bátyám, Jack profi pólójátékos volt.
Emlékszem, ő mondta, hogy: „Megkeresett
„ez a nagyon-nagyon gazdag sejk, aki Dubajban él.”
Hónapokon át találkozgattak Jackkel.
Jack azt mondta: „Szervezni akar egy eseményt,
„egy lovaspólóval összekötött divatrendezvényt,
„és nagyon szeretné, hogy gyere el tanácsadónak divatfronton,
„talán bemutatót is tarthatnál,
„hozd el néhány barátodat és a tervezőket!”
Kérlelt, hogy menjek bele. Neki igent mondtam.
Úgyhogy elmentem Londonba,
a Park Lane-en tettek ki egy apartmanház előtt.
A sejk jobbkeze fogadott.
Mert ő lett volna az, aki mindent megszervez.
Aztán a sejk is besétált.
És igazi uralkodónak látszott.
Azt mondták: „Rendben, eszünk egy kicsit.”
Azután étkezés közben
végig arról beszélt,
hogy milliókat tesz bele ebbe az eseménybe,
és beszéljünk a dátumokról, és így tovább,
és hogy ez milyen jó, milyen szórakoztató lesz.
„Te jó ég, ez nagyszerű lesz!”
Jön még egy pohár bor, és áttérünk a csevegésre,
egyre oldottabb lesz a hangulat.
A sejk jobbkeze
elkezdi behozni a témát: „A sejk nagyon szeret bulizni.
„Maguk tudnak valamit a drogokról?”
Ezt kicsit furcsának találtam, de ilyenkor nem kérdezősködik az ember,
főleg ha másik országból származik,
mert ott máshogy élnek, máshogy viselkednek.
Vannak ezek a kis pillanatok, amikor arra gondolsz, hogy ez furcsa,
de azt hiszed, hogy te értettél félre valamit.
Aztán elkezdtek kérdezgetni, hogy tudnánk-e drogokat szerezni nekik.
Azt gondoltam: „Istenem!
„Ez a fickó biztosan meg fogja változtatni Jack életét,
„de jó üzletet talált ki,
„mind kereshetünk valamennyit.”
Hihetetlen nyomás nehezedett ránk.
Törtük a fejünket,
hogy ismerünk-e olyat, aki ismer valakit.
És akkor telefonáltam egyet.
Csak ennyit tettem.
De ez volt életem legnagyobb hibája.
A legszomorúbb az, hogy tönkretette a családunkat.
Emiatt azóta sincs kapcsolatom a bátyámmal,
mert nekem ez túl fájdalmas volt.
Dühös vagyok.
Teljesen elveszítettem a bizalmamat.
Nem bíztam senkiben.
Úgyhogy óriási negatív hatásai voltak.
A MARKS & SPENCER KIRÚGTA JODIE-T A KOKAINÁTVERÉS MIATT
A legszörnyűbb telefonhívásokat kaptam
olyan vállalatok vezetőitől, ahol modellkedtem.
A BBC ELKÜLDHETI JODIE KIDDET A DROGKERESKEDELEM VÁDJA MIATT
„El kell tépnünk a szerződést.”
Ez nagyon fájdalmas pillanat volt,
és látod, ahogy az egész karriered megsemmisül.
Bocsánat!
Ez szörnyű.
Pedig olyan keményen dolgoztál,
hogy kapcsolatokat építs, és bejárj egy pályát, ami... a karrierem.
Egyetlen ostoba pillanat elég,
amire úgymond teljesen rávettek,
és manipuláltak, hogy eljöjjön.
Sok-sok évig tartott,
nagyon sok évig tartott visszaszerezni a karrieremet.
Látszik, hogy érzelmileg még mindig nem dolgoztam fel.
De évek teltek meg könnyekkel, fájdalommal és haraggal
emiatt a férfi miatt.
Ha közismert híresség leszel,
a köznek joga van elvárni tőled bizonyos erkölcsösséget,
bizonyos standardokat és viselkedést.
Nem mi, ők teszik tönkre az életüket.
Gyakran megkapom, hogy tönkretettem őket.
Erre azt mondom: „Ők tették tönkre a saját életüket.
„Ők döntöttek így.”
Nagyon kevésre becsülte a hírességeket.
Úgy érezte, hogy a többségük nem érdemelte meg a helyét
a közvéleményben.
Minél nagyobbak, annál nagyobbat esnek,
ez a hit vezette, amikor a cikkekkel foglalkozott.
Ezért ment rá mindig az elérhető legnagyobbakra.
És ott találhatunk
uralkodókat,
nagy celebeket,
politikusokat. Érted?
Neki mind célpont volt.
Ezt élvezte.
Újságíró vagyok, ez a dolgunk.
Cikkeket írunk, újságokat adunk el.
MAZHER MAHMOOD 2011-BEN
Nem vagyok sem rendőr, sem szociális munkás. Újságíró vagyok.
2014. JÚLIUS
Szóval...
Megint itt vagyok.
Igazából már nem tudom, mit mondhatnék.
Ezt azért veszem fel, mert...
annyira elegem van az emberekből, akik nem tudják, mi történik valójában.
Tényleg csak azt akarom, hogy legyen vége.
Nem akarok tovább ilyen lenni.
Többé nem akarok híres lenni.
TÁRGYALÁS, 4. NAP
MAZHER MAHMOOD KIKÉRDEZÉSE
Ha azt nézzük, Mahmood hogy jött be a tárgyalóba,
megjegyzendő, hogy a tanúk a főajtót használják,
de Mahmood a bíró ajtaján jött be.
Azután egy paraván mögé ült le
azon az alapon, hogy veszélyben volt
az általa végzett közérdekű munka miatt.
És emiatt olyan státusza volt, mint még soha egy tanúnak sem.
Ezzel is azt az érzést keltette, hogy az ő személye különleges.
Tudtam, hogy ez nehéz küzdelem lesz
olyasvalakivel szemben, aki ilyen tapasztalt,
nem érez félelmet,
nincsenek korlátai,
és tényleg bármikor mondhatott bármit
a védencemről vagy rólam.
Az én irányomban
eléggé öntelten, támadólag és elutasítóan viselkedett,
és ilyesmit mondott: „Nagy a füle, hallania kéne, amit mondok.”
A vallomását megfűszerezte utalásokkal Tulisára,
nagyjából így: „Nézze,
„engem kérdez, hogy mondtam-e ezt vagy azt?
„Miért? Ő a kokainkereskedő. Miatta kellene aggódnia.”
Ilyen stílusban tett tanúvallomást.
Ámde Mazher Mahmood nem tudta,
hogy találtunk egy bombát,
és vártuk, hogy ledobhassuk rá.
Meglepődtem,
amikor a kikérdezést megelőző napon
Mahmood sofőrje, Alan Smith megkeresett minket,
és azt mondta: „Beszélnünk kell.”
Elmondta, hogy Mahmood vette rá a vallomása megváltoztatására,
és hogy voltak erről e-mailek.
Tudtam, hogy megütöttük a főnyereményt.
Úgy döntöttem, hogy Alan Smith vallomásának témáját
a legvégére hagyom.
Megkérdeztem Mahmoodtól,
hogy beszélt-e Alan Smithszel a vallomásáról,
és erre Mahmood valami ilyesmit válaszolt:
„Lehet, de magának mi köze van ehhez?”
Ami elképesztően illetlen
és tiszteletlen válasz egy tanútól.
Ugyanezt megkérdeztem Mahmoodtól
a jogi érvelési meghallgatáson is, és nemet mondott.
A bíró
azonnal beavatkozott,
és azt mondta Mahmoodnak: „Hazudott a jogi érvelési meghallgatáson,
„azt mondta, hogy nem beszélt vele,
„és most azt, hogy talán mégis. Mondja el az igazat!”
Ebből Mahmood már nem tudott kihátrálni.
Abban a néhány másodpercben veszített.
A bíró ezután odafordult az ügyészhez, és azt mondta:
„Ejtem az ügyet.”
Mahmood megsemmisült.
Ez a durva, agresszív,
elutasító, harcias,
magát mindenhatónak tartó személy
reszkető ronccsá változott.
Látszott, hogy azt mondta magában:
„Vége.”
És Tulisa szinte eksztázisba esett.
Tényleg azt hitte, hogy veszített,
és ezt alig hitte el.
Tulisa!
„Ez az egész ügy egy szörnyű
„és undorító csapda volt, amit Mazher Mahmood állított.
„Sikerült lelepleznünk az igazi bűnöst,
„és ami a legfontosabb, az igazi hazugot.
„Mint olyasvalaki, akinek egy évre tönkrement az élete,
„határozottan hiszem, hogy senkit sem lenne szabad
„ilyen módon csapdába csalni.”
Emlékszem, bekapcsoltam otthon a híreket,
és láttam Tulisát kijönni a bíróságról.
Láttam, mennyire elégedett volt, hogy kiderült az igazság.
Tulisa a nevét tisztázva lépett ki a bíróságról.
Ám megtépázott karrierjét még újjá kell építenie.
Tényleg, de tényleg roppant büszke voltam rá,
és alapjában véve mindannyiunk nevében beszélt.
Nagyon örültem neki,
de egy kis részem azt gondolta:
„Bár nekem is sikerült volna!”
Ó, Istenem!
Ez egy jó nap volt.
Annyira boldog vagyok.
Ó, Istenem!
Ó, te jó ég!
Nem tudom elhinni, hogy vége. Nem hiszem el, hogy vége.
Hihetetlenül érzelmes jelenet volt,
mert a büntetőeljárásoknál gyakran előfordul,
hogy ismeretlen emberekkel dolgozunk,
és hirtelen jön ez a közös élmény,
ami valaha lényegtelen volt számodra,
de most az egész
az életed alapvető részévé vált,
úgyhogy dúlnak az érzelmek. Nagyon örültem neki.
Ugyanakkor hihetetlenül meg is könnyebbültem,
hogy nem alakult rosszul.
A The Sun on Sunday-nél azt mondták, csalódtak az eredményben,
és hisznek benne, hogy az eredeti nyomozást
törvényes kereteken belül hajtották végre,
a szakmai kódexet betartva.
A bíró megalapozottnak ítélte a gyanút,
hogy a The Sun on Sunday álruhás riportere
hazudott és bizonyítékokat hamisított.
A lap felfüggesztette a férfit,
az úgynevezett „Hamis Sejket”.
Nem sokkal később vádat emeltek ellene,
ami csodálatos volt.
Azt hittem, eljött az ideje,
hogy a tettei következményei utolérjék.
2016. OKTÓBER
Mazher Mahmood, a Hamis Sejk néven is ismert újságíró pere
megkezdődött az Old Bailey-ben.
Őt és egykori sofőrjét, Alan Smitht
az igazságszolgáltatás félrevezetésével vádolják
az énekes, Tulisa Contostavlos perével kapcsolatban.
KÖZPONTI BÜNTETŐBÍRÓSÁG
Nagyon elszomorított,
hogy Maz ott találta magát
NEIL WALLIS FELELŐS SZERKESZTŐ
abban a helyzetben, és bíróság elé kellett állnia.
Mazher Mahmood reagált valamit, Danny?
Kaptunk tőle egy nyilatkozatot az ügyvédein keresztül,
amelyben azt mondja, hogy mélyen csalódott
a koronaügyészségi szolgálat döntésében.
Tagadja a bűncselekményt, erősen vitatni fogja a bíróságon.
Elmentem az Old Bailey-hez megnézni.
Emlékszem, amikor megérkezett a bíróságra
egy-egy nagydarab fickóval mindkét oldalán.
Tengerészkék anorákban,
a csuklyát az arcába húzva.
Jó szórakozást, pajti!
Az emberek odakiabáltak neki, és amikor bevezették,
azt gondoltam: „Igen, ez az!”
Mert egyértelműen rosszulesett neki.
Azt gondoltam, hogy végre átérezheti,
mit érzett Tulisa, amikor bíróság elé rángatták.
Amikor láttam Mazhert bemenni a bíróságra, úgy éreztem,
hogy annak az embernek az egész imázsa
épp összeomlott.
Fordult a kocka.
Amikor megláttam Mazhert a bíróságon az Old Bailey-ben,
látszott rajta, hogy veszített.
A válla kissé megereszkedett, lehajtotta a fejét.
De még mindig úgy éreztem, hogy egy rideg,
érzelemmentes ember áll ott.
Mahmood ártatlannak vallotta magát.
Próbálta elhárítani a felelősséget.
Nem mutatott bűnbánatot.
De véleményem szerint az is sokat elmondott,
hogy egyetlen szót sem szólt.
Miután elszabadulva
csapdába csalt embereket,
amikor magyarázatot adhatott volna a saját bűntetteire,
nem mondott semmit. Szerintem ez
eléggé egyértelmű, nem?
Hihetetlen.
Friss hírek. Ítélet született
az úgynevezett „Hamis Sejk” perében.
Mazher Mahmood a vád szerint bizonyítékot hamisított
a sztár, Tulisa Contostavlos összeomlott drogpere során.
Kapcsoljuk Richard Listert az Old Bailey-nél.
Mi az ítélet, Richard?
Az ítélet szerint, Joanna, mindketten,
tehát Mazher Mahmood, avagy a „Hamis Sejk”,
és a korábbi sofőrje, Alan Smith is bűnös
az igazságszolgáltatás félrevezetésében.
Ez az! Elkaptuk a rohadékot.
-Mit szeretne mondani? -Miért hamisított bizonyítékot?
Szeretne bocsánatot kérni Tulisától?
-Megbánta? -Mit szól az ítélethez?
Amikor bűnösnek ítélték,
nagy megkönnyebbülést éreztem.
Hazudott a címlapsztorik érdekében?
Erre mit válaszol? Mit mondana?
Egészen addig nem jöttem rá,
hogy ez milyen sokat jelent nekem.
Amikor kimondták, hogy bűnös,
szinte úgy éreztem, mintha megbosszultak volna.
BÖRTÖNBEN A HAMIS SEJK
Mazher Mahmood, ismertebb nevén a „Hamis Sejk”
ma este kezdi meg 15 hónapos börtönbüntetését.
Nekem az volt a legnehezebb, ahogy az emberek ellene fordultak.
ZEE MAHMOOD KORÁBBI PARTNERE
Mahmoodot menesztette munkáltatója, a Rupert Murdoch tulajdonában lévő
News UK.
Mindenki, aki segített neki azzá válni, aki lett,
hagyta elbukni.
Elveszíteni a státuszát,
a hírnevét
nagyon-nagyon nehéz lehetett számára.
Egy pillanat alatt
eltűnt az egész.
Gyűlölhette, hogy pont arról fognak
a leginkább emlékezni rá,
hogy börtönbe került.
Ez gyilkos dolog lehetett számára.
PAUL SAMRAI TUDÓSÍTÓ
Mert ez elsöpri
„Az év újságíróját” és „Az év szenzációját”.
Eltörli az összes díjat.
És ez nagy kár,
mert közben tett jó dolgokat is.
Sok kivételes újságírói teljesítmény merült feledésbe amiatt,
ami a pályafutása végén történt.
Azon tűnődtem, hogy ha szigorúbb
felügyeletet kap a karrierje során,
akkor is megtörténik-e ez.
Talán bizonyos mértékig cserben hagytuk?
Szerintem Mazher Mahmood
a 30 éves pályafutása során
jófiúnak álcázta magát,
holott valójában csak...
egy gonosz, nagyon gonosz életromboló és karrierromboló volt.
Nem érdekelte semmi.
Bármit megtett, ami ahhoz kellett,
hogy megszerezze a sztorit, és ez nem újságírás.
Úgy indult el anyagot gyűjteni a cikkeihez,
hogy eleve a címlapra akart kerülni.
A cél szentesíti az eszközt.
Ez lehetett a mottója.
Még ha ezzel tönkre is tette,
vagy megpróbálta tönkretenni olyanok életét, mint Tulisa.
Nincs bűntudata, nincs lelkiismerete
vagy erkölcsisége.
HÉT HÓNAPPAL KÉSŐBB
Amikor kiengedték a börtönből,
Maz eltűnt.
Óriási az érdeklődés az iránt,
hogy hol lehet, és mit csinál,
le akarják leplezni.
De senki sem tudja, merre jár most.
Mahmood ravasz.
Eszes túlélő.
Felröppent egy pletyka, hogy álnéven szabadúszó lett.
Hogy egy másik újságnak dolgozik.
De igazából senki sem tudja.
Ismét titkok övezik.
És valószínűleg
így érzi magát a legjobban.
Nagyon kedveli a „Hamis Sejk” álcáját?
-Beszéljen róla! -Nagyon.
Jól szórakoztam vele.
És a Sejk minden külsősége
egy kiváló előadás része.
Mindent megúszik.
A „megúszni” szót használja.
Érezte valaha is
magát rosszul a saját bőrében
a tevékenysége miatt?
Egyáltalán nem. Büszke vagyok rá.
Másképp nem csinálnám.
-Mazher Mahmood, nagyon köszönöm! -Szívesen.
MAZHER MAHMOOD NEM VÁLASZOLT A MEGKERESÉSÜNKRE.
A NEWS UK NEM VÁLASZOLT A MEGKERESÉSÜNKRE.
A feliratot fordította: Habony Gábor
Kreatív supervisor Dranka Anita